آمریکانین ساوونما ناظیری جیمز متیس تورکیه ایله آمریکا آراسینداکی ویزا پروبلمی‌نین ایکی اؤلکه آراسین‌داکی نیظامی ایلیشکی‌لره تأثیر ائتمدیگینی و تورکیه ایله یاخین ایشلمه‌یه داوام ائتدیک‌لرینی سؤیله‌دی.
فلوریدا ایالتینه گئدرکن اوچاق‌دا ژورنالیست‌لرین سوال‌لارینی جوابلان‌دیران متیس، تورکیه ایله آمریکانین قارشی‌لیق‌لی ویزا عملیات‌لارینی دایاندیرماسینا یؤنه‌لیک سوال‌لاری دا جوابلاندیردی.
تورکیه ایله آمریکا آراسیندا ویزا بحرانی‌نین ایکی اؤلکه آراسین‌داکی نیظامی ایلیشکیلره نئجه تأثیر ائتدیگینه قارشی بیر سوالا متیس بئله جواب وئردی:
تورکیه" اون ایللردیر کی، ناتو موتتفیقیمیز و تورکیه مرزلری ایچینده آکتیو چاتیشمانین اولدوغو یگانه ناتو اؤلکه‌سی. یاخین امکداشلیغیمیزی و اونسیتیمیزی داوام ائتدیریریک. نیظامی تأثیر و اینتقراسیونوموز بون‌دان تاثیرلنمه‌دی. اینجیرلیک تامامیله آچیق. رابطه کانالیمیز آچیق. قوزئی عراق، قوزئی سوریه و تورکیه‌نین گونئینده عملیات‌لاریمیز اولدوغو اوچون هاوا گوج‌لریمیز ایله دانیشیر".
ایکی اؤلکه آراسین‌داکی دیپلوماتیک بحرانین گله‌جک عملیات‌لاری تأثیر ائدیب تأثیر گؤسترمیه‌جگینه یؤنه‌لیک بیر سوالا ایسه متیس بو مسئله‌ده اسپکولاسیون ائتمیه‌جگینی ایفاده ائتدی آنجاق کئچمیش دیپلوماتیک پروبلم‌لرین نیظامی عملیات‌لاری تأثیر ائتمدیگینی خاطیرلاتدی.
متیس بو ایفاده‌لری ایشلتدی:
"بو مسئله‌ده اسپکولاسیون ائتمک ایستمیرم. بعضی مورکب وضعیت‌لر هر اولدوقدا نیظامی موناسیبت‌لریمیز پوزولا‌جاق دئیه ائسیدیرم آنجاق آچیق دئییم داها اوّل بو اولمادی. بیر تورکیه ناتو طرفداشی و دوشمنیمیزه قارشی بیرگه دایانماق اوچون چوخ چالیشاجاغیق. نیظامی اولا‌راق بیرلیکده چوخ یاخشی ایشلییریک".
